ΚΑΝΟΝΙΣΜΟΣ (ΕΟΚ) αριθ. 4133/87 ΤΗΣ ΕΠΙΤΡΟΠΗΣ

της 9ης Δεκεμβρίου 1987

για τους όρους υπαγωγής της βότκας των διακρίσεων 2208^90^31 και 22^08^90^53 της συνδιασμένης ονοματολογίας, που εισάγεται στη Κοινότητα, στο δασμολογικό πλεονέκτημα που προβλέπεται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας όσον αφορά τις συναλλαγές ορισμένων οίνων και ονοπνευματωδών ποτών

Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), και ιδίως το άρθρο 11,

Εκτιμώντας:

ότι ο κανονισμός (ΕΟΚ) αριθ. 950/68 του Συμβουλίου της 28ης Ιουνίου 1968 περί του κοινού δασμολογίου^(2), όπως τροποποιήθηκε τελευταία από τον κανονισμό (ΕΟΚ) αριθ. 3529/87^(3), θέσπισε το κοινό δασμολόγιο βάσει της ονοματολογίας της σύμβασης της 15ης Δεκεμβρίου 1950 σχετικά με την ονοματολογία για την κατάταξη των εμπορευμάτων στα δασμολόγια

ότι, βάσει του κανονισμού (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του κοινού δασμολογίου^(4), όπως τροποποιήθηκε τελευταία από τον κανονισμό (ΕΟΚ) αριθ. 2055/84^(5), ο κανονισμός (ΕΟΚ) αριθ. 4133/86 της Επιτροπής^(6) όρισε τις προϋποθέσεις παραχώρησης για τη βότκα των διακρίσεων 22.09 Γ IV α) και 22.09 Γ V α) του κοινού δασμολογίου, που εισάγεται στην Κοινότητα, στο δασμολογικό πλεονέκτημα που προβλέπεται στη συμφωνία μεταξύ της Κοινότητας και της Φινλανδίας σχετικά με τις αμοιβαίες ανταλλαγές ορισμένων κρασιών και οινοπνευματωδών ποτών

ότι ο κανονισμός (ΕΟΚ) αριθ. 2658/87 κατήργησε και αντικατέστησε, αφενός, τον κανονισμό (ΕΟΚ) αριθ. 950/68 υιοθετώντας τη νέα δασμολογική και στατιστική ονοματολογία που καλείται συνδυασμένη ονοματολογία, η οποία βασίζεται στη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων και, αφετέρου, τον κανονισμό (ΕΟΚ) αριθ. 97/69 ότι κρίνεται σκόπιμο, κατά συνέπεια, για λόγους σαφήνειας, να αντικατασταθεί ο κανονισμός (ΕΟΚ) αριθ. 4133/86 από έναν κανονισμό που περιλαμβάνει τη νέα ονοματολογία καθώς και τη νέα νομική βάση

ότι η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες ανταλλαγές ορισμένων οίνων και οινοπνευματωδών ποτών^(7) προβλέπει δασμολογικό πλεονέκτημα για την εισαγωγή στην Κοινότητα της βότκας των διακρίσεων 2208^90^31 και 2208^90^53 της συνδυασμένης ονοματολογίας, εφόσον η εν λόγω βότκα είναι καταγωγής Φινλανδίας και συνοδεύεται από εγκεκριμένο πιστοποιητικό γνησιότητας

ότι πρέπει να καθοριστεί το υπόδειγμα του πιστοποιητικού καθώς και οι όροι χρησιμοποίησής του ότι, συνεπώς, ο οργανισμός που εκδίδει το εν λόγω πιστοποιητικό πρέπει να ενεργεί σύμφωνα με ορισμένους κανόνες ούτως ώστε η Κοινότητα να είναι βέβαιη ότι τηρούνται οι όροι έκδοσης του πιστοποιητικού αυτού

ότι το πιστοποιητικό γνησιότητας πρέπει να συντάσσεται σε μία από τις επίσημες γλώσσες της Κοινότητας, καθώς, ενδεχομένως, σε μία επίσημη γλώσσα της χώρας εξαγωγής

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ίΑρθρο 1

Η υπαγωγή της βότκας των διακρίσεων 2208^90^31 και 2208^90^59 της συνδυασμένης ονοματολογίας, που εισάγεται στη Κοινότητα, στο δασμολογικό πλεονέκτημα που προβλέπεται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας όσον αφορά τις συναλλαγές ορισμένων οίνων και οινοπνευματωδών ποτών, εξαρτάται από την προσκόμιση πιστοποιητικού γνησιότητας που να πληροί τους όρους που καθορίζονται στον παρόντα κανονισμό.

ίΑρθρο 2

1. Το πιστοποιητικό συντάσσεται σε έντυπο σύμφωνα με το υπόδειγμα που εμφαίνεται στο παράρτημα Ι. Το έντυπο είναι τυπωμένο και συμπληρώνεται σε μία από τις επίσημες γλώσσες της Κοινότητας. Οι διαστάσεις του εντύπου είναι 210Χ297 mm, τυπώνεται επί χάρτου γραφής διαβρεγμένου με κόλλα, βάρους τουλάχιστον 40 mm ανά τετραγωνικό μέτρο. Το πρωτότυπο φέρει περιθώριο χρώματος κίτρινου πλάτους 3^mm περίπου.

2. Το έντυπο συμπληρώνεται είτε στη γραφομηχανή είτε χειρογράφως. Στην τελευταία περίπτωση, χρησιμοποιείται μελάνη και κεφαλαία γράμματα.

3. Κάθε πιστοποιητικό εξατομικεύεται με αριθμό σειράς που χορηγείται από τον οργανισμό έκδοσης.

4. Οι τελωνειακές αρχές του κράτους μέλους στις οποίες προσκομίζονται τα προϊόντα μπορούν να ζητήσουν τη μετάφραση του πιστοποιητικού.

ίΑρθρο 3

Το πιστοποιητικό υποβάλλεται στις τελωνειακές αρχές του κράτους μέλους εισαγωγής εντός προθεσμίας έξι μηνών από την ημερομηνία έκδοσής του, μαζί με το εμπόρευμα στο οποίο αναφέρεται.

ίΑρθρο 4

1. Το πιστοποιητικό ισχύει μόνον εφόσον έχει δεόντως θεωρηθεί από τον οργανισμό έκδοσης που αναφέρεται στο παράρτημα ΙΙ.

2. Το πιστοποιητικό έχει θεωρηθεί δεόντως εφόσον επ' αυτού αναφέρονται ο τόπος και η ημερομηνία έκδοσης και εφόσον φέρει τη σφραγίδα του οργανισμού έκδοσης και την υπογραφή του προσώπου ή των προσώπων που είναι εξουσιοδοτημένα να το υπογράφουν.

3. Η Φινλανδία ανακοινώνει στην Επιτροπή τα αποτυπώματα των σφραγίδων που χρησιμοποιεί ο οργανισμός έκδοσης των πιστοποιητικών. Η Επιτροπή κοινοποιεί τις πληροφορίες αυτές στις τελωνειακές αρχές των κρατών μελών.

ίΑρθρο 5

1. ιΕνας οργανισμός έκδοσης μπορεί να εμφαίνεται στο παράρτημα ΙΙ μόνον εάν:

α) ^έχει αναγνωριστεί σαν τέτοιος από τις αρμόδιες αρχές της Φινλανδίας

β) ^αναλαμβάνει τη δέσμευση να επαληθεύει τα στοιχεία που αναφέρονται στα πιστοποιητικά

γ) ^αναλαμβάνει τη δέσμευση να παρέχει στην Επιτροπή και στα κράτη μέλη, ύστερα από σχετική αίτηση, κάθε χρήσιμη πληροφορία για την αξιολόγηση των στοιχείων που αναφέρονται στα πιστοποιητικά.

2. Το παράρτημα ΙΙ αναθεωρείται εφόσον μία από τις υποχρεώσεις της παραγράφου 1 στοιχείο α) δεν πληρούνται ή όταν ο οργανισμός έκδοσης δεν πληροί μια από τις υποχρεώσεις τις οποίες έχει αναλάβει.

ίΑρθρο 6

Τα τιμολόγια που προσκομίζονται για υποστήριξη της ή των διασαφήσεων θέσης σε ελεύθερη κυκλοφορία πρέπει να φέρουν τον ή τους αριθμούς σειράς των αντίστοιχων πιστοποιητικών.

ίΑρθρο 7

Ο κανονισμός (ΕΟΚ) αριθ. 4133/86 καταργείται.

ίΑρθρο 8

Ο παρών κανονισμός αρχίζει να ισχύει την 1η Ιανουαρίου 1988.

Εντούτοις μέχρι 31 Δεκεμβρίου 1988, η βότκα που αφορά ο παρών κανονισμός υπάγεται επίσης στις διακρίσεις που αναφέρονται στο άρθρο 1 εφόσον προσκομιστεί το πιστοποιητικό που χρησιμοποιείται μέχρι τις 31 Δεκεμβρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Δεκεμβρίου 1987.

Για την Επιτροπή

COCKFIELD

Αντιπρόεδρος

ΣΠΑ:Λ888ΘΜΒΓ09.94

ΦΦ:^8ΘΓ0; ΣΕΤΘΠ:^01; Η ηε:^859^μμ; 156^Υειλεν; 7610^Υειψηεν;

Βεδιενερ: ΘΤΕ0 Πρ.:^Β;

Κθνδε:^................................

(1) ΕΕ αριθ. L 256 της 7.^9.^1987, σ. 1.

(2) ΕΕ αριθ. L 172 της 22.^7.^1968, σ. 1.

(3) ΕΕ αριθ. L 336 της 26.^11.^1987, σ. 3.

(4) ΕΕ αριθ. L 14 της 21.^1.^1969, σ. 1.

(5) ΕΕ αριθ. L 191 της 19.^7.^1984, σ. 1.

(6) ΕΕ αριθ. L 383 της 31.^12.^1986, σ. 40.

(7) ΕΕ αριθ. L 383 της 31.^12.^1986, σ. 47.